recursal/SuperWikiNEXT-32B huggingface dataset:
**சூரிக உபநிடதம்** என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 33 வது உபநிஷத்து. உபநிடத வகைகளில் இது யோக உபநிடதங்கள் என்ற பகுப்பைச்சேர்ந்தது.அறிவு என்ற கத்தியால் கருமத்தளையை வெட்டி வீடு பெற வழி காட்டுவதால், இது 'கத்தி' என்ற பொருளுடைய 'சூரிக' என்ற பெயருடன் விளங்குகிறது.

முக்கிய கருத்து
---------------

ஒரே ஒரு கருத்துதான், ஆனால் ஆழமாக உபதேசிக்கப்படும் கருத்து. யோகசித்தியில் நிலைபெற்று மீண்டும் பிறவாநிலையை அடைவதற்கு, கூர்மையான மனதைக் கொண்டு இடைவிடாது யோகத்தைப் பயிற்சி செய்து கீழிருந்து மேலாக ஒவ்வொரு மர்மஸ்தானத்திலும் பிராண சக்தியை விடுவிக்கவேண்டும். கழுத்துப் பக்கத்தில் சேரும் நூற்றொரு நாடிகளையும் அடைந்து, அவற்றின் மத்தியில் உள்ள இடை, பிங்களை, சுஷும்னை முதலிய நாடிகளைக் காண்பவனே ரகசியமறிந்தவனாவன். ஜாதி மலருடன் சேர்ந்த எண்ணெய் எப்படி அதன் மணத்தை அடைகிறதோ அப்படியே நல்ல எண்ணங்களாலும் தீய எண்ணங்களாலும் அந்த நாடி மணமுடையதாகிறது. இவ்விதம் யோகத்தை உணர்ந்தவன் கடுமையான பிராணாயாமத்தினாலும் ஓம்கார தியானத்தினாலும் எல்லாத் தளைகளிலிருந்தும் விடுபடுகிறான்.

பொன்மொழி
--------

சித்தத்தை வென்றவன் சந்தடியில்லாத இடத்தில் வீற்றிருந்து பற்றற்றவனாய் தத்துவ யோகத்தை உணர்ந்து, ஆசையற்றவனாய் மெதுவாக, மெதுவாக, ஒரு எரியும் விளக்கு எரிந்துவிட்டு எப்படி ஒடுங்குகிறதோ அப்படி ஒடுங்கவேண்டும்.

துணைநூல்கள்
-----------

* 
* உபநிஷத்ஸாரம். உரையாசிரியர் 'அண்ணா'. ராமகிருஷ்ண மடம், சென்னை. 1991

இந்து மெய்யியல் கருத்துருக்கள்
**ரேகா கிருஷ்ணப்பா** (*Rekha Krishnappa*) என்பவர் தென்னிந்திய சின்னத்திரை கதாபாத்திர நடிகை ஆவார். முதன்முதலில் கன்னட தொலைக்காட்சி தொடரில் நடித்த இவர் தமிழ், தெலுங்கு, மலையாளம் உள்ளிட்ட சின்னத்திரையில் வலம் வந்து பிரபலமானவர். இவர் தமிழ்நாட்டில் முதன்முதலில் *பாரிஜாதம்* என்ற தொலைக்காட்சி தொடரில் அறிமுகமானார். பின் சன் தொலைக்காட்சியில் வெளியான தெய்வமகள் தொலைக்காட்சி தொடர் மூலம் தமிழ்நாட்டில் மிகவும் பிரபளமானவர். தமிழ்நாட்டின் சின்னத்திரையின் **சிறந்த வில்லி** என்ற விருதையும் பெற்றுள்ளார்.

வாழ்க்கை வரலாறு
---------------

இவர் செப்டம்பர் 4, 1985 ல் கர்நாடக மாநிலம் பெங்களூருவில் பிறந்தார். இவரின் சொந்த ஊரும் கர்நாடகமே ஆகும். இவருக்கு ஒரு சகோதரனும், மூன்று சகோதரிகளும் , ஒரு மகளும் உள்ளனர். பள்ளிப்படிப்பை முடித்த இவர் பெங்களூரு கல்லூரியில் எம்.பி.ஏ முதுகலை பட்டம் பெற்றவர்.

நடித்த தொலைக்காட்சி தொடர்கள்
----------------------------

* பாரிஜாதம்,
* தெய்வமகள்,
* மாயமோகினி,
* நீலி
* நந்தினி
* திருமகள்

மேற்கோள்கள்
-----------

1. ↑  Shalini C, தொகுப்பாசிரியர் (27 மார்ச் 2021). *களத்தில் இறங்கிய அண்ணியார் - ரேகா கிருஷ்ணப்பாவின் புதிய சீரியல்!*. நியூஸ் 18 தமிழ். .
2. ↑   *மீண்டும் வருகிறார் ‛அண்ணியார்' ரேகா கிருஷ்ணப்பா*. தினமலர் நாளிதழ். 30 மார்ச் 2021. .
குலாம் சுக்ராவின் உருவப்படம்
**குலாம் சுக்ரா** (Ghulam Sughra) பாக்கித்தான் நாட்டைச் சேர்ந்த ஒரு செயற்பாட்டாளர் ஆவார். 1970 ஆம் ஆண்டு மார்ச்சு மாதம் 2 ஆம் தேதியன்று இவர் பிறந்தார்.

வாழ்க்கை.
---------

சுக்ரா பன்னிரண்டு வயதாக இருந்தபோது கட்டாயமாக திருமணம் செய்து வைக்கப்பட்டார். ஆனால் ஆறு ஆண்டுகளுக்குப் பிறகு தனது கிராமத்தில் விவாகரத்து பெற்ற முதல் பெண்மணி என்ற சிறப்புக்கு ஆளானார்.  பள்ளிக்குச் செல்ல முயன்றபோது இவருடைய சகோதரர்களாலும் தாக்கப்பட்டார். இதனால் இவர் வீட்டில் இருந்தே படித்தார். தனது கிராமத்தின் முதல் பெண் உயர்நிலைப் பள்ளி பட்டதாரியாகவும் சிறுமிகளுக்கான பள்ளியில் முதல் ஆசிரியராகவும் புகழ் பெற்றார்  கற்பிப்பதற்காக பெண்கள் தனது நாட்டில் இல்லை என்பதை கண்டுபிடித்தார். பண்பாடு ஒரு காரணம் என்றாலும் வறுமையே இதற்கான முக்கிய காரணம் என்பது இவர் நம்பிக்கையாக இருந்தது. எனவே வறுமையை ஒழிப்பதற்கான வழிகளைக் கண்டுபிடிக்க குலாம் சுக்ரா முயன்றார் 

பாக்கித்தானில் உள்ள மார்வி கிராமப்புற மேம்பாட்டு அமைப்பின் நிறுவனர் மற்றும் தலைமை நிர்வாக அதிகாரியாக குலாம் சுக்ரா இருந்தார். இவ்வமைப்பு ஒரு தன்னார்வ தொண்டு நிறுவனமாகும், இதன் நோக்கம் பெண்களிடையே சமூக சேமிப்பு நிதிகளை உருவாக்குவதும் மனித உரிமைகள், சுகாதாரம், கல்வி மற்றும் சமூக மேம்பாட்டு பிரச்சினைகள் குறித்த விழிப்புணர்வை ஏற்படுத்துவதும் ஆகும்.

சாதனைகள்
--------

1999 ஆம் ஆண்டில் அசோகா உறுப்பினர் தகுதியை வென்ற முதல் பாக்கித்தான் பெண் என்ற சிறப்புக்கு உரியவராக ஆனார், 2011 ஆம் ஆண்டில் பன்னாட்டு துணிச்சல் விருதைப் பெற்றார். முன்னாள் அமெரிக்க வெளியுறவு மந்திரி இலாரி கிளிண்டன் மற்றும் முன்னாள் முதல் பெண்மணி மைக்கேல் ஒபாமா ஆகியோர் இவ்விருதை குலாம் சுக்ராவிற்கு வழங்கினர்.

மேற்கோள்கள்
-----------

1. ↑  Ghulam Sughra Solangi  a woman of courage, dailytimes Pakistani, Published by Salman Ali on AUGUST 25, 2017.
2. 1 2 3  "Secretary Clinton To Host the 2011 International Women of Courage Awards". *U.S. Department of State*. பார்க்கப்பட்ட நாள் 27 November 2014.
3. 1 2  Ghulam Sughra பரணிடப்பட்டது சனவரி 27, 2012 at the வந்தவழி இயந்திரம், Ashoka.org, Retrieved 16 July 2016
4. ↑  "Events 2011 - Embassy of the United States Islamabad, Pakistan". Islamabad.usembassy.gov. Archived from the original on 5 December 2014. பார்க்கப்பட்ட நாள் 27 November 2014.
5. ↑  Ahmed, Shahzada Irfan. "MORE POWER TO HER". *www.thenews.com.pk* (in ஆங்கிலம்). பார்க்கப்பட்ட நாள் 2020-09-06.
6. ↑  "Education key to changing women's lot". Archived from the original on December 5, 2014. பார்க்கப்பட்ட நாள் September 5, 2014.
7. ↑  "Secretary Clinton To Host the 2011 International Women of Courage Awards". 30 June 2011. Archived from the original on 25 May 2019.
**தஹர வித்யா அல்லது தகர வித்தை** என்பது நம்முள்ளே ஒரு வெளி (தஹரம், ஆகாயம், (Space)- அகவெளி உள்ளது. அதில் எழுந்தருளியிருக்கும் இறைவனை தியானத்தின் மூலம் தேடுவதும், அடைவதுமே தஹர வித்யா அல்லது **தஹராகாச வித்தை** எனப்படும். தஹர வித்தை சாந்தோக்கிய உபநிடதத்தின் எட்டாம் அத்தியாயத்தில் கூறப்பட்டுள்ளது.

மார்பின் உள்ளே ஒரு வெளி ‘தாமரை மொட்டுப் போன்ற இதயம்’; நாற்புறங்களிலும் நாடிகளால் சூழப்பட்டு தொங்குகிறது. அதன் உள்ளே நுண்ணிய ஆகாசம் உள்ளது. அனைத்தும் அதில் நிலை பெற்றுள்ளன.

இந்த இதய வெளிக்குள்ளே உள்ள பொருளைத் தேட வேண்டும், அறிய விரும்ப வேண்டும். அதற்கான தியானப் பயிற்சி (வித்யை) செய்ய வேண்டும். இவ்வித்தையை பயில பிரம்மச்சர்ய விரதம் அவசியம்.
.

புற உலகில் என்னென்ன சாதிக்க வேண்டும் என நினைக்கிறமோ அவையனைத்தையும் அகவெளியில் உறையும் இறைவனைத் தஹர வித்யா மூலம் தியானிப்பதன் மூலம் அடைய இயலும்.

முதற்படி
--------

தஹர வித்யா எனும் இறை தியானத்தை செய்பவன் உலக இன்பங்களை இறைவனின் வாயிலாக மட்டுமே அனுபவிக்க இயலும் என்பதையும், இவ்வித்யாவின் மூலம் என்ன நினைத்தாலும் அது நடக்கும் என்பதை விளக்கப்படுகிறது. அகவெளியில் இறைவனை தியானிப்பவன் பித்ரு லோகத்தை விரும்பினால் இறந்த முன்னோர்களான தந்தை, தாய், சகோதர சகோதரிகள் மற்றும் நண்பர்கள் அவன் முன் தோன்றி மகிழ்விப்பார்கள். மேலும் இவ்வித்தையின் மூலம் அவன் விரும்பும் அனைத்துப் பொருட்களையும் அடைந்து மகிழ்வான்.

இரண்டாம்படி
-----------

பஞ்சபூதங்களின் அம்சமான உடல்-மனம், இறைவனின் அம்சமான ஆன்மா ஆகிய இரண்டின் சேர்க்கையே மனிதன். ஆத்ம ஞானம் காரணமாக மனிதன் தன்னை உடல்-மனச்சேர்க்கையிலிருந்து விடுபட்டு, இறைவனை அடைந்து, சொந்த இயல்பாகிய ஆன்மாவாக நிலைபெறுகிறான்.

அழியக்கூடிய உடல்-மனம் மற்றும் அழிவற்றதான ஜீவாத்மா ஆகிய இரண்டையும் கட்டுப்படுத்துபவர் இறைவன். தூக்கத்தில் நம் உடலிருந்து பிரிகின்ற மனம் ஜீவாத்மாவில் ஒடுங்குகிறது. ஜீவாத்மா பரமாத்மாவில் ஒடுங்குகிறது. இந்த உண்மையை உணர்பவன் தினந்தோறும் இறையுலகத்திற்குச் சென்று, இறைவனிடம் ஒன்றுகலப்பதை உணர்கிறான்..

மூன்றாம்படி
-----------

தஹர வித்யாவின் மூலம் இறையுலகம், இறைக்காட்சி அல்லது இறையனுபூதியின் விளக்கமும் கூறப்படுகிறது. அதை அடைவதற்கான அடிப்படை தகுதியான பிரம்மச்சர்யம் ஒன்று மட்டுமே.

நான்காம்படி
-----------

இறையுலககிற்கு செல்வது யார், எப்போது, எவ்வாறு செல்வர் போன்ற கேள்விகளுக்கு தஹர வித்யையின் இப்பகுதி விளக்குகிறது.

சூரியனே இறையுலகின் வாசல். ஓங்கார மந்திரத்தை அறிந்து தியானித்தவர்கள் இந்த வாசலில் அனுமதிக்கப்படுகிறார்கள். மற்றவர்கள் மறுக்கப்படுகிறார்கள்.

இதயநாடிகள் நூற்றொன்று. அவற்றுள் ஒன்று உச்சந்தலையினை பிளந்து உயிர் வெளிக் கிளம்புகிறது. உச்சந்தலை வழியாக உயிரை மேலே விடுப்பவன் மரணமற்ற நிலையை அடைகிறான். மற்ற நாடிகளின் வழியாக வெளியேறுபவன் மீண்டும் மீண்டும் பிறந்து, பல்வேறு கீழ் உலகங்களில் பிறந்து உழல்கிறான். ஆசைகளற்ற யோகிகளால் மட்டுமே பிரம்ம ரந்திரம் வழியாக உயிரை வெளியேற்ற முடியும்.

மேற்கோள்கள்
-----------

1. ↑  சாந்தோக்கிய உபநிடதம், எட்டாம் அத்தியாயம்
2. ↑  சாந்தோக்கிய உபநிடதம், அத்தியாயம், 8, பகுதி 2, மந்திரம் 1 முதல் 10 முடிய
3. ↑  சாந்தோக்கிய உபநிடதம், அத்தியாயம் 8, பகுதி 3, மந்திரம் 3 முதல் 4 முடிய
4. ↑  சாந்தோக்கிய உபநிடதம், அத்தியாயம் 8, பகுதி 3, மந்திரம் 5
5. ↑  சாந்தோக்கிய உபநிடதம், 8, பகுதி 5, மந்திரம் 1 முதல் 4 முடிய
6. ↑  சாந்தோக்கிய உபநிடதம், அத்தியாயம் 8, பகுதி 6, மந்திரம் 1 முதல் 6 முடிய

வெளி இணைப்புகள்
---------------

* சாந்தோக்கிய உபநிடதச் சொற்பொழிவு (தமிழில்)

இந்து மெய்யியல் கருத்துருக்கள்
**எஸ்தர் லீச் (Esther Leach)** (1809-நவம்பர் 1843) ஒரு காலனித்துவ-இந்திய ஆங்கில மேடை நடிகை மற்றும் இந்தியாவில் செயல்பட்ட நாடக இயக்குனர் ஆவார். அவர் இந்தியாவின் நாடக வரலாற்றில் ஒரு முக்கிய நபராக இருந்தார். இவரது காலத்தில், கல்கத்தா நகரத்தின் முதல் தொழில்முறை ஆங்கில திரையரங்குகளில் ஒன்றான சான்ஸ் சூசி தியேட்டரை (1839-49) நிறுவி நிர்வகித்தார். அவர் இந்தியாவின் சாரா சிடன்ஸ் என்று அழைக்கப்பட்டார்.

வாழ்க்கை
--------

எஸ்தர் லீச், மீரட்டில் இருந்த "மிஸ்டர் பிளாட்மேன்" என்ற பிரித்தானிய சிப்பாயின் மகள் ஆவார். இவர் அதிகாரி ஜான் லீச்சை மணந்தார். இவரது மகள் பிரபலமான நடிகை "திருமதி. ஆண்டர்சன்" ஆவார்.

பெர்ஹாம்பூரில் உள்ள படைப்பிரிவு கல்வியாளர் எஸ்தர் லீச்க்கு கல்வியியல் பயிற்சி அளித்தார். இவர் இராணுவத்திற்காக வழங்கப்பட்ட அமெச்சூர் நாடக நிகழ்ச்சிகளில் நடித்தார், மேலும் இவரது நடிப்பிற்காக பெரும் கவனத்தையும் பிரபலத்தையும் ஈர்த்தார். அதனால், நாடக அதிகாரிகள் ஷேக்ஸ்பியரின் படைப்புகளை இவருக்கு வழங்கினர். இவர் இந்தியாவின் முதல் தொழில்முறை நடிகை என்று புகழ் பெற்று விளங்கினார்.

இவர் கல்கத்தா தியேட்டர் மற்றும் கல்கத்தாவில் உள்ள டம் டம் தியேட்டரில் சுறுசுறுப்பாக பணியாற்றினார். மேலும் 1822 இல் டம் டம் தியேட்டரின் மேலாளர் இயக்குநராக இருந்தார். 1825 மற்றும் 1838 க்கு இடையில், இவர் சௌரிங்கீ தியேட்டரின் முன்னணி பெண்மணி மற்றும் நட்சத்திர கவனம் பெற்றார். சௌரிங்கீ தியேட்டரில் இவரது வாழ்க்கை நாடகத்தின் பொற்காலத்திற்கு இணையாக நடந்தது, மேலும் அதன் வெற்றியும் ஓரளவு இவருக்குக் காரணமாக அமைந்தது. இவர் 1838 இல் இந்தியாவிலிருந்து இங்கிலாந்து சென்றார்.

1839 இல் இவர் திரும்பியதும், சௌரிங்கீ தியேட்டர் அழிக்கப்பட்ட பிறகு சான்ஸ் சூசி தியேட்டரை நிறுவினார். இவர் கலை ஆர்வலர் திரு. ஸ்டாக்குலர் மற்றும் கல்கத்தாவின் உயரடுக்கின் ஆதரவுடன் இணைந்து தியேட்டரை நிறுவினார், அவர் சவுரிங்கி தியேட்டருக்கு பதிலாக ஒரு தியேட்டர் தேவை என்று உணர்ந்ததால், சான்ஸ் சூசி தியேட்டர் ஆகஸ்ட் 1839 இல் ஒரு தற்காலிக கட்டிடத்தில் திறக்கப்பட்டது. 1841 ஆம் ஆண்டு மார்ச் 8 ஆம் தேதி அதன் சொந்த கட்டிடத்தை திறந்து வைத்தார். 400 பேர் தங்கக்கூடிய ஒரு நேர்த்தியான சிறிய திரையரங்கம் என்று விவரிக்கப்பட்டது. இவர் தனது தியேட்டரில் குறிப்பிடத்தக்க வெற்றியைப் பெற்றார். மேலும், கல்கத்தாவில் உள்ள பிரித்தானிய மற்றும் இந்திய பார்வையாளர்களை ஈர்த்தார்.

நவம்பர் 2, 1843 இல், சான்ஸ் சூசியில் ஒரு நிகழ்ச்சியின் போது இவரது ஆடை தீப்பிடித்தது. இவர் பலத்த தீக்காயங்களுக்கு ஆளானார், சில நாட்களில் இறந்தார். இவரது மரணப் படுக்கையில், இவர் தியேட்டரின் உரிமையை தனது சக ஊழியரான நினா பாக்ஸ்டருக்கு மாற்றினார்.

குறிப்புகள்
-----------

1. 1 2  Shaw, Dennis. "Esther Leach, The Mrs. Siddons of Bengal"‘, Educational Theatre Journal, X, 304-310
2. ↑  P. Guha-Thakurta, *Bengali Drama: Its Origin and Development*
**ஏசுக்குலசு இண்டிகா**(தாவர வகைப்பாட்டியல்:*Aesculus indica*) என்பது சபிண்டேசியே குடும்பத்தில் உள்ள பரந்த - இலைகள் கொண்டதும், இலையுதிரும் பண்பும் கொண்ட ஒரு வகை மரமாகும். இது பொதுவாக இந்திய குதிரைகளின் கசுகொட்டை அல்லது இமாலயன் குதிரை கசுகொட்டை என்று அழைக்கப்படுகிறது.

பண்புகள்
--------

*ஏசுக்குலசு இண்டிகா* மரமானது 11 முதல் 15 மீ (35-50 அடி) பரப்பளவில் 9 முதல் 12 மீ (30-40 அடி) வரை வளரக்கூடியதும் கவர்ச்சிகரமானதுமான மரமாகும். ஒவ்வொரு ஆண்டிலும் ஜூன் முதல் ஜூலை வரை பூத்து, அக்டோபரில் பழங்கள் பழுத்து காணப்படும். இம்மரத்தின் மலர்கள் இருபாலுயிரி தன்மை கொண்டதாகும். மே மற்றும் ஜூன் மாதங்களில் தேனீக்களால் மகரந்தச் சேர்க்கை மூலம் ஏராளமான வெள்ளை பூக்களுடன் இருக்கும். இதன் முதிர்ந்த மரமானது பரந்த பரப்பில் அமைந்திருப்பதால், அழகான வட்டமான விதானத்தை உருவாக்குகிறது.

பிற நாடுகளில்
-------------

காஷ்மீர் மற்றும் மேற்கு நேபாளத்திற்கு இடையே இருக்கும் 900 முதல் 3,000 மீட்டர் உயரத்தில் உள்ள இமயமலையின் தாழ்நிலங்களை முதன்மை வாழிடமாக கொண்டுள்ள இம்மரமானது, 19 ஆம் நூற்றாண்டின் மத்தியில் பிரித்தானிய தீவுகளில் அறிமுகப்படுத்தப்பட்டு, அங்குள்ள பல பூங்காக்கள் மற்றும் தோட்டங்களில் பிரபலமாக உள்ளது. மேலும் அமெரிக்காவின் பல பகுதிகளிலும் இம்மரம் காணப்படுகிறது.

பயன்கள்
-------

இம்மரத்தின் இலைகள் வட இந்தியாவின் சில பகுதிகளில் கால்நடை தீவனமாக பயன்படுத்தப்படுகிறது. இதன் விதைகள் உலர்த்தப்பட்டு, **தட்டாவாகர்** எனப்படும் கசப்பான மாவாக அரைக்கப்படுகின்றன. இதன் கசப்பு தன்மை *சபோனின்* எனப்படும் கரிம இரசாயனங்களால் ஏற்படுகிறது, மாவை தயாரிக்கும் போது விதைகளை நன்கு கழுவுவதன் மூலம் இந்த கசப்பு தன்மை குறைக்கப்படலாம். இந்த மாவு பெரும்பாலும் கோதுமை மாவுடன் கலந்து சப்பாத்திகள் மற்றும் அல்வா (இந்திய இனிப்பு) தயாரிக்கவும், நோன்பு காலங்களில் டாலியா எனப்படும் ஒரு வகை கஞ்சி அல்லது கூழ் உணவுப்பொருளை தயாரிக்கவும் பயன்படுகிறது.

பாரம்பரிய இந்திய மருத்துவத்தில், சில தோல் நோய்கள், வாத நோய் போன்றவற்றில் துவர்ப்பு மற்றும் ஆக்ரிட் தன்மை கொண்ட போதைப்பொருளாகவும், தலைவலி நிவாரணமாகவும் பயன்படுத்தப்படுகிறது.

இம்மரத்தின் பெரிய இலைகள் மற்றும் பூக்கள் பெரிய அளவிலான போன்சாய்களைப் பயன்படுத்துவதற்கு ஏற்றதாக அமைந்துள்ளன.

இங்கிலாந்தில், 'சிட்னி பியர்ஸ்' என்ற இம்மரமானது, ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது .

மேற்கோள்கள்
-----------

1. ↑  Lakhey, P.; Pathak, J. (2020). "*Aesculus indica*". *IUCN Red List of Threatened Species* **2020**: e.T150283250A152201802. doi:10.2305/IUCN.UK.2020-3.RLTS.T150283250A152201802.en.. பார்த்த நாள்: 5 August 2023.
2. ↑  "Aesculus indica (Wall. ex Cambess.) Hook. | Plants of the World Online | Kew Science". *Plants of the World Online*. பார்க்கப்பட்ட நாள் 2020-02-05.
3. 1 2  Aesculus indica Fact Sheet ST-63
4. ↑  Indian Journal of Traditional Knowledge. Vol. 8(2), April 2009, pp. 285-286. Ethnobotany of Indian horse chestnut (Aesculus indica) in Mandi district,
5. 1 2  Plants and people of Nepal, By N. P. Manandhar, Sanjay Manandhar, Pg. 76
6. ↑  D'Cruz, Mark. "Ma-Ke Bonsai Care Guide for Aesculus indica". Ma-Ke Bonsai. Archived from the original on 2011-07-14. பார்க்கப்பட்ட நாள் 2010-12-02.
7. ↑  "RHS Plantfinder - *Aesculus indica* 'Sydney Pearce'". பார்க்கப்பட்ட நாள் 4 January 2018.
**ஆத்ம ஞானம்** என்பது எது இந்த உலகத்திற்கு காரணமாக இருக்கிறதோ; எதனால் இந்த உலகம் பிரகாசிக்கிறதோ; அந்த பிரம்ம வடிவாகவே உலகம் உள்ளதோ; இப்பிரபஞ்சம், பிரம்மத்திலிருந்து வேறானதல்ல - என்ற முடிவு பல்வேறு சாத்திரங்களால் நிலை நிறுத்தப்படுகிறது. அதைப் பற்றி அறிவதே ஆத்ம ஞானம் ஆகும். இந்த ஆத்ம ஞானத்தை அறிந்தவரை ஆத்ம ஞானி என்பர்.

தங்கத்தால் வளையல், கடுக்கன், மோதிரம் போன்ற நகைகள் செய்யப்படுகின்றன. ஆபரணமாக ஆவதற்கு முன்னும், அவை உருக்கப்பட்டு ஆபரணத்தின் தன்மையை இழந்துவிட்ட போதும், தங்கம்தான், இடைப்பட்ட காலத்தில், பெயரும், உருவமும் பலவாக கூறப்படுகிறது. அது போல, உலகத் தொடக்கம் - நடு - முடிவு எல்லாம் இறைவனே.

வேதாந்த சாத்திரங்களை மரபு வழியாக வந்த குருவின் வழியாக கேட்பது சிரவணம், கேட்டதில் சந்தேகங்களை நீக்கிக்கொள்ளுதல் மனனம், (கேட்டதை மனதில் அசைபோடுதல்), (நிதித்யாசனம்), வேதம், குரு, சாத்திரங்கள், யுக்தி, அனுபவம் முதலிய சாதனங்கள் வழியாக மட்டுமே ஆத்ம ஞானம் எனும் பிரம்ம ஞானத்தை அறிந்து கொள்ளமுடியும். ஆத்ம ஞானம் பெற்ற குருவின் மூலம் ஆத்மாவை விசாரணை செய்து பழகி, உடல் போன்ற அனாத்மா, ஆத்மாவிற்கு புறம்பாக பொருட்களைப் பற்றிய சந்தேகங்களை நீக்கிவிட வேண்டும். பின்னர் ஆனந்தமயமான ஆத்மாவில் மூழ்கி, பொருட்களில் பற்று இல்லாதவனாக ஆகிவிட வேண்டும்.

இது போன்ற அனாத்மா (ஆத்மாவின் எதிர்மறை பொருள்) பொருட்களை எவ்வாறு ஒதுக்குவது எனில், இந்த உடல், உணவின் மாற்று உருவம் என்பதால் அது ஆத்மா இல்லை; புலன்கள், அவைகளின் அதிஷ்டான தேவதைகளான பிராணன், வாயு, நீர், அக்னி, மனம் ஆகிய எதுவும் ஆத்மா அல்ல. ஏன் எனில், இவைகளும் உடலைப் போல உணவின் மூலம் உண்டாகிறது. மனம், புத்தி, சித்தம், அகங்காரம், ஆகாயம், மண், நீர், காற்று, நெருப்பு, சப்தம், சுவை, தொடு உணர்வு, முதலிய புலனுகர் விஷயங்கள் மற்றும் முக்குணங்களின் சாம்ய அவஸ்தையான பிரகிருதியும் (இயற்கை) ஆத்மா அல்ல. (ஆத்மாவிற்கு புறம்பான இந்த அனாத்மா வஸ்துகளை நேதி - நேதி (இதுவல்ல, இதுவல்ல) என்று ஒதுக்கிவிட்டு, ஆத்மா ஒன்று மட்டுமே சத்தியம் (உண்மை) என அறிந்து கொள்ள வேண்டும்.

உசாத் துணை
----------

* ஆத்ம ஞானம்
* 
* பரணிடப்பட்டது 2014-04-03 at the வந்தவழி இயந்திரம்

இதனையும் காண்க
--------------

* பிரம்மம்
* ஆத்மா
* ஆத்ம ஞானி

இந்து மெய்யியல் கருத்துருக்கள்
**ராஜாத்தி அம்மாள்** அல்லது **தர்மாம்பாள்** தமிழ்நாட்டின் பழைய தென்னாற்காடு மாவட்டத்தில் உள்ள ஸ்ரீமுஷ்ணத்தில் சிவபாக்கியம் அம்மாள் - முத்துகுமாரசாமி தம்பதியர்க்கு பிறந்த கடைசி மகள் ஆவார்.

இளமை வாழ்க்கை
-------------

இவரின் தந்தை இறந்து விட, 1962 முதல் சென்னை, மைலாப்பூரில் தனது தாய் மற்றும் சகோதரிகளுடன் குடியேறி, நாடகங்களில் நடிப்பதை தன் தொழிலாக மேற்கொண்டார் இராஜாத்தி அம்மாள். கண்ணதாசன் தயாரித்த கறுப்புப்பணம் உள்ளிட்ட சில படங்களிலும் நடித்தார்.

1966இல் "காகிதப்பூ" மற்றும் பல நாடகங்களில் இராஜாத்தி அம்மாளும், மு.கருணாநிதியும் ஒன்றாக இணைந்து நடித்ததின் விளைவாக இருவருக்கிடையே காதல் ஏற்பட்டது. 1966இல் செப்டம்பர் மாதம் 23ஆம் தேதி இருவரும் இரகசியத் திருமணம் செய்து கொண்டனர். இத்திருமணம் மு. கருணாநிதியின் மூன்றாம் திருமணம் ஆகும்.

மு. கருணாநிதிக்கும் - இராஜாத்தி அம்மாளுக்கும், 1968ஆம் ஆண்டு ஜனவரி மாதம் 5ஆம் நாளில் கனிமொழி பிறந்தார்.

இதனையும் காண்க
--------------

* கருணாநிதி குடும்பம்

மேற்கோள்கள்
-----------

1. ↑
2. ↑  தமிழ் சினிமாவில் கறுப்புப் பணம் - அதிரவைக்கும் ஃப்ளாஷ்பேக்
3. ↑

வெளி இணைப்புகள்
---------------

* வினவு
கானோ வரைபடம் of *AB* + *BC* + *AC*, a sum of all prime implicants (each rendered in a different color). Deleting *AC* results in a minimal sum.
பூலியன் இயற்கணிதத்தில், பூலியன் சாா்பு f இன் சூத்திரம் பிளாக் நியமன வடிவத்தில் உள்ளது எனில் அது f இல் உள்ள எல்லா  பிரதான உட்குறிப்புக்களின்(அடுக்குகளின்) பிரிப்பிணைவு   (**BCF**) ஆகும். இது பிரதான உட்குறிப்புகளின் முழுமையான தொகுப்பு எனவும், முழுமையான தொகுப்பு எனவும், பிரிப்பிணைவு பிரதான வடிவம் எனவும் , அழைக்கப்படுகிறது. பிளாக் நியமன வடிவம் பிரிப்பிணைவு இயல் வடிவம் ஆகும்.

எல்லாஉறுப்புகளின்  சிறும மதிப்புகளின் கூடுதல் பிளேக் நியமன வடிவத்தில் இருப்பினும்,  பிளேக் நியமன வடிவம் சிறுமமாக இருக்க வேண்டியதில்லை.

1937 இல் ஆா்ச் பிளேக் என்பவா்  இதை அறிமுகப்படுத்தினாா். இவா் இதை "எளிமையாக்கப்பட்ட நியமன வடிவம்" என அழைத்தாா். 1990 இல் பிளேக்கிற்கு மாியாதை செலுத்தும் வகையில் பிராங்க் மாா்கம் பிரெளனால் இப்பெயாிடப்பட்டது.

பிளேக் உட்குறிப்புகளை வெளியேற்றுதல், தொடா்ச்சியான கருத்து இணக்கம் மற்றும் பெருக்கல் என்ற மூன்று முறைகளும் நியமன வடிவத்தை கணக்கிட பயன்படும் என விவாதித்தாா். தொடா்ச்சியான கருத்து இணக்கம் முறை சாம்ஸன் மற்றும் மில்ஸ், குயின் மற்றும் பிங் ஆகியோா்களால் மீள கண்டுபிடிக்கப்பட்டடது.

மேற்கோள்கள்
-----------

1. ↑  "Ternary Decision Diagrams and their Applications". *Representations of Discrete Functions*. 1996. பக். 278. பன்னாட்டுத் தரப்புத்தக எண்:0792397207. .
2. 1 2   *Foundations of Digital Logic Design*. பக். 177.
3. ↑  Donald E. Knuth, *The Art of Computer Programming* **4A**: *Combinatorial Algorithms, Part 1*, 2011, p. 54
இக்காடு மேற்கு ஜெர்மனியின் வட மேற்குப் பகுதியின் பாடென் வர்டம்பர்க் நிலப்பகுதியில் ஸ்வார்ஸ் வால்ட் என்னும் இடத்தில் அமைந்துள்ளது. கருங்காடு 160 கிலோ மீட்டர் நீளமும் வடக்கில் 23 கிலோ மீட்டர் அகலமும் தெற்கில் 61 கிலோ மீட்டர் அகலமும் கொண்டது. இதன் மொத்த பரப்பு 5180 சதுர கிலோ மீட்டர் ஆகும். இக்காட்டில் பெரும்பாலான பகுதிகளில் வட்ட வடிவ உச்சிகளோடு கூடிய மலைகள் உள்ளன. கருங்காட்டில் வட பகுதியில் சிவப்பு மணல், கற்கள் அமைந்த காட்டுப் பகுதிகள் உள்ளன. தெற்கில் உள்ள குறுகலான மலைகளற்ற பகுதிகளில் சுண்ணாம்புக்கல் அமைந்த வளமான பகுதி உள்ளது. மலைப் பகுதியில் உள்ள மாவட்டங்களின் காலநிலை சரிவர இல்லாமையால் கடின தானியங்களே பயிர் செய்யப்படுகிறது. கருங்காட்டில் ஃபர், பீச், ஓக் போன்ற பொருளாதார சிறப்பு வாய்ந்த பல பயன்படும் மரங்கள் அடர்ந்து வளர்ந்துள்ளமையால் அவை பள்ளத்தாக்கிற்கு கொண்டு வரப்பட்டு பல அளவுள்ள பலகைகளாகவும், கட்டைகளாகவும், சட்டங்களாகவும் அறுக்கப்பட்டு அவற்றில் சுவர் கடிகாரங்கள், கைக் கடிகாரங்கள், விளையாட்டுச் சாமன்கள், பல வகை இசைக் கருவிகள் செய்யப்பட்டு பல இடங்களுக்கு அனுப்பப்படுகிறது. இவற்றால் இங்குள்ள மக்களின் பொருளாதாரன் வளன் பெற்று விளங்குகிறது.

மேற்கோள்கள்
-----------

1. ↑  அறிவியல் களஞ்சியம் - தொகுதி 7 - தமிழ்ப் பல்கலைக் கழக வெளியீடு 63-7 - பக்கம் 666.

வெளி இணைப்புகள்
---------------

விக்கிமீடியா பொதுவகத்தில்,  
 ***கருங்காடு***   
என்பதில் ஊடகங்கள் உள்ளன. 

* "Black Forest". *பிரித்தானிக்கா கலைக்களஞ்சியம்* (11th) **4**. (1911).
* Schwarzwald குர்லியில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2
* WorldCat

 |
| தேசிய | 
* France
* BnF data
* ஜெர்மனி
* Israel
* அமெரிக்க ஐக்கிய நாடுகள்
* செக் குடியரசு

 |
| மற்றவை | 
* Historical Dictionary of Switzerland

 |
நெல் ஆராய்ச்சி நிலையம், திரூர்
**நெல் ஆராய்ச்சி நிலையம், திரூர்** (*Rice Research Station, Tirur*) இந்தியாவின் தமிழ்நாடு மாநிலம் திருவள்ளூர் மாவட்டம் செவ்வாப்பேட்டை சாலை அருகில் உள்ள திரூர் கிராமத்தில் அமைந்துள்ளது. திரூர் நெல் ஆராய்ச்சி நிலையம் தமிழ்நாடு வேளாண் பல்கலைகழகத்தின் ஆராய்ச்சி நிலையங்களுள் ஒன்றாகும்; மற்றுமொரு நெல் ஆராய்ச்சி மையம் அம்பாசமுத்திரத்தில் உள்ளது .

வரலாறு
------

திருவள்ளுர் மாவட்டத்தில் உள்ள திரூர் பகுதியில் 15.85 எக்டேர் பரப்பளவில் இந்நெல் ஆராய்ச்சி நிலையம் தொடங்கப்பட்டது. 1942-ஆம் ஆண்டு நெல் பரிசோதனை நிலையமாக இது தொடங்கப்பட்டது. 1981-ஆம் ஆண்டு தமிழ்நாடு வேளாண் பல்கலைக்கழகத்தின் கட்டுப்பாட்டிற்குள் கொண்டு வரப்பட்டு 1982-ஆம் ஆண்டு நெல் ஆராய்ச்சி நிலையமாக பெயர் மாற்றம் செய்யப்பட்டது .

இருப்பிடம்
----------

திரூர் நெல் ஆராய்ச்சி நிலையம் சென்னை-அரக்கோணம் இரயில் பாதையில் அமைந்துள்ள செவ்வாப்பேட்டை சாலை என்ற தொடர்வண்டி நிலையத்திற்கு தெற்கே 1.5 கிமீ தொலைவிலுள்ள திரூர் குப்பம் என்ற கிராமத்தில் அமைந்துள்ளது; சென்னையிலிருந்து இதன் தொலைவு சுமார் சுமார் 35 கிமீ ஆகும்.

முக்கியச் செயல்பாடுகள்
----------------------

திரூர் நெல் ஆராய்ச்சி நிலையத்தின் முக்கியச் செயல்பாடுகளுள் சில:

* மேட்டு நிலம், மானாவாரி மற்றும் பாசன நிலங்களுக்கேற்ற அதிக மகசூல் தரும், தரமான நெல் இரகங்களை உருவாக்குதல்.
* களர், உவர் மற்றும் கடலோரப் பகுதிகளுக்கு ஏற்ற இரகங்களை உருவாக்குதல்.
* டி.கே.எம் 9, டி.கே.எம் 11 மற்றும் டி.கே.எம் (ஆர்) 12, ஏ.டி.ட்டி, 43, ஏ.டி.ட்டி (ஆர்) 45.ஆகிய ரகங்களுக்கு கரு மற்றும் வல்லுனர் விதைகளை உற்பத்தி செய்தல்.
* குலை நோய், துங்ரோ நோய், இலைகீறல் நோய், இலைமடக்குப்புழு மற்றும் கரு வண்டு எதிர்ப்பு இரகங்களை உருவாக்குதல்.
* திருவள்ளூர் மற்றும் காஞ்சிபுரம் மாவட்டங்களைச் சேர்த்த விவசாயிகளுக்கும், விரிவாக்க அலுவலர்களுக்கும் அவர்களின் தேவைகளை அறிந்து நிவர்த்தி செய்தல்.

ஆராய்ச்சிகள்
------------

இங்கு செய்யப்படும் ஆய்வுத் தலைப்புகளில் சில:

* தாவர இனப்பெருக்கம் மற்றும் மரபணுவியல்
* மண் அறிவியல்
* பயிர் வினையியல்
* வேளாண் பூச்சியியல்
* பயிர் நோயியல்
* வேளாண் பொறியியல்

மேற்கோள்கள்
-----------

1. ↑
2. ↑  "விவசாயிகளுக்கு வரப்பிரசாதமான திரூர் நெல் ஆராய்ச்சி மற்றும் வேளாண்மை நிறுவனம்". தினமணி.. பார்த்த நாள்: 10 September 2022.
3. ↑
4. ↑
**உயிர்மம்** (*Biome*, IPAc : /ˈbaɪ.oʊm/) என்பது குறிப்பிட்ட நிலப்பரப்பு. அதன் தனித்துவமான தட்பவெப்பநிலை, தாவர வளர்ச்சி, விலங்கின வாழ்வு குறிக்கிறது. இக்குறிப்பு, உயிரியல் சமூகம், அதன் இயற்பியல் சூழல், பிராந்திய காலநிலை ஆகியவற்றின் பிரதிபலிப்பாக உருவாகிறது. 
ஒரு உயிர்மம் என்பது ஒன்றுக்கு மேற்பட்ட கண்டங்களில் இருக்கலாம். இதன் எல்லைக்குள்,பல சூழல் மண்டங்களை உள்ளடக்கியதாக இருக்கிறது. மேலும், இதனுடன் பல வாழிட வகைகளும் அடங்கியுள்ளன. ஒரு உயிர்மம் என்பது சிறிய பகுதிகளை தன்னுள் உள்ளடக்கமாகப் பெற்றிருக்கும். அதே வேளையில், நுண்உயிர்மம் என்பது வரையறுக்கப்பட்ட இடத்தில், மிகச் சிறிய அளவில் இணைந்து வாழும் உயிரினங்களின் கலவையாகப் பெற்றிருக்கிறது. எடுத்துக்காட்டாக, மனித நுண்ணுயிர் என்பதற்குள், பாக்டீரியா, வைரசுகள், மனித உடலில் இருக்கும் பிற நுண்ணுயிரிகள் அடங்கிய தொகுப்பாக இருக்கும்.

1. ↑  Bowman, William D.; Hacker, Sally D. (2021) (in English). *Ecology* (5th ). ஒக்ஸ்போர்ட் பல்கலைக்கழகப் பதிப்பகம். பக். H3–1–51. பன்னாட்டுத் தரப்புத்தக எண்:978-1605359212.
2. ↑  Rull, Valentí (2020). "Organisms: adaption, extinction, and biogeographical reorganizations". *Quaternary Ecology, Evolution, and Biogeography*. Academic Press. பக். 67. பன்னாட்டுத் தரப்புத்தக எண்:978-0-12-820473-3.
3. ↑  "Finally, A Map Of All The Microbes On Your Body". *NPR*. Archived from the original on 2018-04-16. பார்க்கப்பட்ட நாள் 2018-04-05.
**இராதிகா நாயர்** (*Radhika Nair*) என்பவர் இந்தியப் புற்றுநோய் உயிரியல் ஆராய்ச்சியாளர் ஆவார். இவர் தற்போது இந்தியாவின் திருவனந்தபுரத்தில் உள்ள இராசிவ் காந்தி உயிரி தொழிற்நுட்ப மையத்தில் இராமானுஜன் ஆசிரிய சகாவாகவும், ஆத்திரேலியாவின் நியூ சவுத் வேல்ஸ் , சிட்னி, டார்லிங்ஹர்ஸ்டில் உள்ள கார்வன் மருத்துவ ஆய்வு நிறுவனத்தில் மூத்த ஆராய்ச்சி அதிகாரியாகவும் பணியாற்றுகிறார். கட்டி உயிரணுக்கள் உயிர்வாழ்வதற்கும், செயலற்ற நிலைக்குச் செல்வதற்கும், பின்னர் செழித்து வளருவதற்கும், குறிப்பாக மார்பகப் புற்றுநோயில் உயிரணு உள்ளார்ந்த வழிமுறைகளைப் புரிந்துகொள்வதில் இவர் நிபுணத்துவம் பெற்றவர்.

கல்வியும் பணியும்
-----------------

1996-இல் மும்பையில் உள்ள தூய சவேரியார் கல்லூரியில் நுண்ணுயிரியல் மற்றும் உயிர்வேதியியலில் இளம் அறிவியல் பட்டம் பெற்ற பிறகு 1998-இல் மும்பை அறிவியல் கழகத்தில் உயிர் வேதியியலில் முதுநிலைப் பட்டம் பெற்றார். இவர் தனது முனைவர் பட்ட ஆய்வில் கிருமி உயிரணு இறப்பில் கவனம் செலுத்தினார். 2005ஆம் ஆண்டில், கேம்பிரிட்ஜ் பல்கலைக்கழகத்தில் எம். ஆர். சி. புற்றுநோய் பிரிவில், நுண்ணுயிர் மற்றும் மெய்க்கருவுயிரி மரபியலில் கவனம் செலுத்தினார். இதனை முனைவர் பட்ட மேல் ஆராய்ச்சி நிதி உதவி மூலம் மேற்கொண்டார்.

ஐக்கிய இராச்சிய நிதியுதவியினைத் தொடர்ந்து பல ஆண்டுகள் கர்வனில் ஆராய்ச்சியாளராக அலெக்சாண்டர் சுவார்ப்ரிக்குடன், அந்த நிறுவனத்தில் புற்றுநோய் மையத்தின் தலைவருடன் பணிபுரிந்தார். மார்பகப் புற்றுநோயால் பாதிக்கப்பட்டிருந்த ஒரு நண்பரை இழந்த பிறகு, நாயர் மார்பகப் புற்றுநோய் ஆராய்ச்சிக்காகத் தனது வாழ்க்கையை அர்ப்பணித்தார். கார்வனில், இவர் புரோமிசு (முன்னிற்குஞ்சுரப்பி புற்றுநோய் மாற்றிடம் புகல்) என்ற கூட்டுத் திட்டத்தில் பங்களித்தார். ஆத்திரேலியாவின் சிட்னியில் உள்ள நியூ சவுத் வேல்ஸ் பல்கலைக்கழகத்தில் உள்ள தூய வின்சென்ட் மருத்துவப் பள்ளியிலும் நாயர் விரிவுரையாளராகப் பணியாற்றினார்.

மேற்கோள்கள்
-----------

1. 1 2  Nair, Radhika. "Radhika Nair". பார்க்கப்பட்ட நாள் 13 March 2017.
2. 1 2  Jayaraj, Nandita. "A Cancer Biologist Moving With the Cells".. பார்த்த நாள்: 13 March 2017.
3. ↑  "DR RADHIKA NAIR". *ProMis Team Member Profile*. Garvan Institute of Medical Research. பார்க்கப்பட்ட நாள் 13 March 2017.
**மூவுடல் தத்துவம்** (Three Bodies Doctrine (Vedanta): என்பது இந்து சமய வேதாந்தங்களில் ஒன்று. வேத சாஸ்திரங்களான உபநிடதங்கள் மனிதனை ஆன்மா என்றும் ஜீவாத்மா என்றும் அழைக்கின்றன. மனிதன், உலகில் சுக துக்க அனுபவங்களைப் பெறுவதற்கு "தூல உடல்" (Gross body or Sthula Sharira), "நுண்ணுடல்" (சூக்கும உடல்) (Subtle body or Linga Sharira), "காரண உடல்" (Causal body or Karana Sharira) எனும் மூன்று உடல்களைக் கொண்டுள்ளான்.

தூல உடல்
--------

மனிதனின் தூல உடல் ஆகாயம், வாயு, அக்கினி, நீர், பூமி எனும் பஞ்சபூதங்களால் ஆனது. கருவில் இடம் பெறுதல் (அஸ்தி), பிறந்த பிறகு வளர்ச்சி அடைதல் (ஜாயதே), வளர்தல் (வர்ததே), இளமை, வாலிபம், முதுமை போன்ற மாறுபாடுகளுக்கு உட்படுதல் (விபரிணமதே), மூப்பின் காரணமாக தளர்ச்சி அடைதல் (அபச்சியதே), இறுதியில் மரணமடைதல் (நாசம்) எனும் ஆறு மாற்றங்களுக்கு (ஷட் விகாரம்) உள்ளாவது. தன்னாலும் பிறராலும் காணக்கூடியது. சுமார் நூறு ஆண்டுகால வாழ்நாள் கொண்டது.

சூக்கும உடல்
------------

சூக்கும உடல்
மனிதனின் சூக்கும உடல், கண், காது, மூக்கு, நாக்கு, தோல் ஆகிய ஐந்து ஞானேந்திரியங்கள், வாய், கை, கால், குதம், குறி ஆகிய ஐந்து கர்மேந்திரியங்கள், பிராணன், அபானன், வியானன், உதானன், சமானன் ஆகிய பஞ்ச பிராணன்கள் மற்றும், மனம் ஆகிய 16 நுண் உடல்களைக் கொண்டது. இச்சூக்கும உடல் பிரளய காலம் வரை வாழ்நாள் கொண்டது.

காரண உடல்
---------

இவ்விரண்டு உடல்களுடன் சீவாத்மாவிற்கு காரண உடலும் (காரண சரீரம்) உண்டு. இவ்வுடல் தனி உடல் அல்ல. தூல, சூக்கும உடல்கள் வெளிப்படும் முன் இருக்கின்ற விதை உறக்க கால நிலை போன்றது. எவ்வாறு விதை, மரமாக வெளிப்படுகிறதோ அவ்வாறே காரண உடல், சூக்கும உடலாகவும், தூல உடலாகவும் வெளிப்படுகிறது. பிரளய காலத்தில் சூக்கும உடலும், தூல உடலும் காரண உடலுடன் ஒடுங்கிவிடுகின்றன. விதேக முக்தி நிலையில் மட்டுமே அனைத்து உடல்களும் அழிகின்றன.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்" (PDF). Archived from the original (PDF) on 2015-02-10. பார்க்கப்பட்ட நாள் 2015-01-20.

சான்றாவணம்
----------

* பிரகதாரண்யக உபநிடதம், இரண்டாம் அத்தியாம், அஜாதசத்ரு பிரம்மானம், மந்திரம் 17.

இந்து மெய்யியல் கருத்துருக்கள்
**1994 ஆம் ஆண்டு மொகோக்சுங் படுகொலை** இது நகர மக்களால் **அயாதியா மொகோக்சுங்** என்றும் குறிப்பிடப்படுகிறது. 1994, திசம்பர், 27 அன்று 10 அசாம் ரைப்பிள்ஸ் மற்றும் இந்திய தரைப்படையின் 12 வது மராத்திய காலாட்படை ஆகியன நாகாலாந்தின் மொகோக்சுங்கில் பொதுமக்கள் மீது தாக்குதல் நடத்தியது.

சுமார் 2 மணி நேரம் நீடித்த இந்த தாக்குதலில் துப்பாக்கிச்சூடு மற்றும் ஷெல் தாக்குதல்கள் நிகழ்த்தப்பட்டன. இதில் பல அழிவுகள் ஏற்பட்டன. இதில் 89 கடைகள், 48 வீடுகள், 17 வாகனங்கள், 7 இருசக்கர வாகனங்கள் எரிந்து சாம்பலாயின. மேலும் இதில் 7 பொதுமக்கள் சுட்டுக் கொல்லப்பட்டனர், மேலும் ஒரு குழந்தை உட்பட 5 பேர் உயிருடன் எரிக்கப்பட்டனர். பல பெண்கள் பலாத்காரம் செய்யப்பட்டனர். ஒரு டசனுக்கும் அதிகமானோர் காணாமல் போயினர்.

நிகழ்வு
-------

1994, திசம்பர், 27 அன்று காலை சுமார் 10:20 மணிக்கு 16 வது மராத்தா காலாட்படையின் (எம்எல்ஐ) ஒரு ரோந்து நாகாலாந்தின் மொகோக்சுங்கில் உள்ள போலீஸ் பாயிண்ட் அருகே சென்று கொண்டிருந்தது. மராத்தா காலாட்படையின் கூற்றின்படி, ஆயுதமேந்திய கிளர்ச்சியாளர்களால் அந்த துருப்புக்கள் சுடப்பட்டன. இதனால் ஒரு எம்எல்ஐ சிப்பாய் இறந்தார் எனப்பட்டது.

இதற்கு எதிர்வினையாக எம்எல்ஐ துப்பாக்கிச் சூடு நடத்தியது. மேலும் கம்பளி பந்துகள் மற்றும் பிற எரியக்கூடிய பொருட்களில் எரிபொருட்களை ஊற்றி, கடைகள், வீடுகள் மற்றும் பிற கட்டிடங்களுக்கு தீ வைக்கத் தொடங்கியது.

துப்பாக்கிச் சூடு தீவிரமடைந்ததால், நகரின் முக்கிய கடைவீதியிலும் அதைச் சுற்றியும் இருந்த பொதுமக்களை இராணுவத்தினர் சுற்றி வளைத்தனர். பின்னர் பெண்கள் மற்றும் குழந்தைகளை பிரதான திறந்தவெளியை பகுதி நோக்கி நடத்தி சென்ன்றனர். அதேசமயம் ஆண்கள் திட்டமிட்டு சித்திரவதை செய்யப்பட்டனர்.

விசாரணை
-------

சில தகவல்களின்படி, அதே நாளில் இந்திய ராணுவத் தளபதி சங்கர் ராய்சௌத்ரி அப்போது நாகாலாந்து முதல்வராக இருந்த எஸ். சி. ஜமீர் உடன் நாகாலாந்தில் நிலவும் சட்டம்-ஒழுங்கு பிரச்சனை குறித்து விவாதிக்க கோகிமாவுக்குச் சென்றதால், அவருக்கு எந்த அசம்பாவிதமும் ஏற்படாமல் தடுக்கவும், மக்களிடையே ஒரு அச்ச உணர்வை ஏற்படுத்துவதற்காகவும், திட்டமிட்டு இந்த நிகழ்ச்சி நடத்தப்பட்டது. இதற்கு வலுசேர்க்கும் விதமாக அன்றைய தினம் காலை சுமார் 7:00 மணி முதல் நகரில் உள்ள அனைத்து தொலைபேசி இணைப்புகளும் மர்மமான முறையில் செயலிழந்ததால், இச்சம்பவம் முன்கூட்டியே திட்டமிடப்பட்டதா என்ற அச்சம் ஏற்பட்டது.

மரபுவழி எச்சம்
--------------

இந்த சம்பவத்தில் ஈடுபட்ட குற்றவாளிகளான அஸ்ஸாம் ரைபிள்சால் 2020 சனவரியில், மொகோக்சுங்கில் நகரின் மையத்தில் போர் நினைவுச்சின்னம் கட்டப்பட்டதற்கு எதிராக பல நாகா குடிமை சமூகங்களும் பல்வேறு நபர்களும் தங்கள் எதிர்ப்பை வெளிப்படுத்தினர்.

மேலும் காண்க
------------

* நாகாலாந்தில் நடந்த படுகொலைகளின் பட்டியல்
* இந்தியாவில் நடந்த படுகொலைகளின் பட்டியல்

குறிப்புகள்
-----------

1. ↑  Das, Asit (November 19, 2011). "Armed Forces(Special Powers) Act (AFSPA) And Irom Sharmila's Struggle For Justice". *Counter Currents*. பார்க்கப்பட்ட நாள் December 6, 2021.
2. ↑  "1994 isn't just a number". *The Morung Express*. September 22, 2011. பார்க்கப்பட்ட நாள் December 6, 2021.
3. ↑  "Objection to War Memorial in Mokokchung". January 31, 2020. Archived from the original on டிசம்பர் 6, 2021. பார்க்கப்பட்ட நாள் December 6, 2021. `{{cite web}}`: Check date values in: `|archive-date=` (help)
4. ↑  "An Insult to the Nagas and a Diabolical Distortion of Our History". *Eastern Mirror*. February 1, 2020. பார்க்கப்பட்ட நாள் December 6, 2021.
**டோவினோ தாமசு** (பிறப்பு 21 சனவரி 1989) மலையாள திரைப்பட நடிகர்.இவர் 2012இல் வெளிவந்த பிரபுவிந்தே மக்கால் என்ற மலையாள திரைப்படத்தில் அறிமுகமானார்.

*டைம்சு ஆப் இந்தியாவின்* துனை நிறுவனமான *கொச்சி டைம்சு* வெளியிட்ட கேரளாவைச் சேர்ந்த மிகவும் விரும்பத்தக்க மனிதர்களின் பட்டியலில் டோவினோ 6வது இடத்தை பிடித்தார். 2018ஆம் ஆண்டு, *கொச்சி டைம்சு* வெளியிட்ட மிகவும் விரும்பத்தக்க ஆண்களின் பட்டியலில் டோவினோ முதல் இடத்தைப் பிடித்தார்.

ஆரம்ப கால வாழ்க்கை
------------------

டோவினோ தாமசு சனவரி 1989 21 இல் பிறந்தார். எல்லிக்கல் தாமசு மற்றும் சீலா தாமசு ஆகியோர் டோவினோ தாமசுன் பெற்றோர்கள்.இவர்ககு டிங்சுடன் தாமசு மற்றும் தன்யா தாமசு ஆகிய உடன் பிறப்புகள் உள்ளனர். இவர் தனத பள்ளிப் படிப்பைப் டான் பாசுகோ மேல்நிலைப்பள்ளி, இரிஞ்ஞாலகுடா மற்றும் தொடக்கப்பள்ளியை செயின்ட் மேரி மேல்நிலைப்பள்ளி ஆகியவற்றில் முடித்தார். நடிகர் நிவின் பாலி இவரது உறவினர் ஆவர்.இவர் தமிழ்நாடு பொறியியல் கல்லூரி, கோவையில் தமது பொறியியல் (ECE) பட்டப்படிப்பை முடித்தார்.

தனிப்பட்ட வாழ்க்கை
------------------

டோவினோ தனது நீண்டகால காதலியான லிடியாவை 2014 அக்டோபர் 25 அன்று இரிஞ்ஞாலகுடாவில் உள்ள செயின்ட் தாமசு கதீட்ரலில் திருமணம் செய்து கொண்டார்.இவர்களுக்கு ஒரு மகள் மற்றும் ஒரு மகன் உள்ளனர்.

சான்றுகள்
---------

1. ↑   பரணிடப்பட்டது 2013-08-30 at the வந்தவழி இயந்திரம்பார்வை நாள் 5 சுன் 2013

வெளியினைப்புகள்
---------------

விக்கிமீடியா பொதுவகத்தில்,  
 ***Tovino Thomas***   
என்பதில் ஊடகங்கள் உள்ளன. 

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் டோவினோ தாமசு
அல்லி (நிம்ஃபயா)
தாமரை மொட்டு
**நீர் வாழ்த் தாவரங்கள்** (Aquatic Plant) என்பவை நீர் அல்லது ஈரப்பாங்கான இடங்களில் வளரும் தாவரங்கள் ஆகும். தாமரை, வாலீஸ்னீரியா, ஹைடிரில்லா, பிஸ்ட்டியா, ஐக்கோா்னியா, மார்சீலியா, முதலியன நீர் வாழ்த் தாவரங்களுக்கு ஒரு சில எடுத்துக்காட்டுகளாகும். நீரில் ஒரு பகுதியோ அல்லது முற்றிலுமாகவோ, மூழ்கி வாழும் தாவரம் நீா் வாழ்த்தாவரம் என அழைக்கப்படுகிறது. இத்தாவரங்கள் கடல்நீர் அல்லது நன்னீரில் வாழ்பவை.

தாவர மிதவை நுண்ணுயிர்கள்
------------------------

நீரில் மிதந்து வாழும் டையாட்டம், உல்ஃபியா போன்ற நுண்ணுயிர்கள் பசுங்கனிகம் கொண்டவை. இவை தாமே உணவு தயாரித்துக் கொள்ளும். எனவே இவை தாவர மிதவை நுண்ணுயிரிகள் என அழைக்கப்படுகின்றன.
நீரில் மிதக்கும் மற்ற தாவரங்கள் லெம்னா, பிஸ்டியா மற்றும் ஐக்கோா்னியா, அசோல்லா போன்றவையாகும்.

நிலத்தில் ஊன்றி நீரில் மூழ்கி வாழ்பவை
-------------------------------------

ஆழம் குறைவாக, சூரிய ஒளி அதிகமாக கிடைக்கக் கூடிய இடத்தில் வாழும் தாவரங்கள் பென்தாஸ் என அழைக்கப்படுகின்றன. சில தாவரங்கள் நீரில் முற்றிலுமாக மூழ்கியிருக்கின்றன. இவை நீண்ட தண்டு மற்றும் கணுவில் சிறிய இலைகளையும் பெற்றிருக்கின்றன. எ.கா. ஹைட்ரில்லா, செரட்டோஃபில்லம்.

சில தாவரங்கள் கிழங்கு வகை தண்டைப் பெற்றிருக்கின்றன. இவற்றில் இலை மெல்லியதாகவும், நாடா வடிவத்திலும் காணப்படுகின்றன. எ.கா. வாலிஸ்னீரியா

நீரில் மூழ்கி வாழும் தாவரங்கள்
------------------------------

ஆனால், சில மூழ்கி வாழும் தாவரங்கள், குளங்கள், ஆறுகள் மற்றும் ஏரிகளில் உள்ள மண்ணில் வேரூன்றி வாழ்கின்றன. இவற்றின் இலைகளும், பூக்காம்புகளும் நீா்ப்பரப்பிற்கு மேலே மிதக்கின்றன. எ.கா. அல்லி (நிம்ஃபயா), தாமரை (நிலம்பியம்)

இப்பசுமையான தாவரங்கள் சூரிய ஒளியின் உதவியால் உணவு தயாரித்துக் கொள்ளும். இவ்வாறு சேமிக்கப்பட்ட உணவை விலங்குகள் பயன்படுத்துகின்றன. ஒளிச்சோ்க்கையின்போது வெளியிடப்படும் ஆக்ஸிஜன் அனைத்து உயிரினங்களாலும் சுவாசித்தலுக்குப் பயன்படுத்தப்படுகிறது.

மேற்கோள்கள்
-----------

1. ஏழாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.
2. Sculthorpe, C. D. 1967. The Biology of Aquatic Vascular Plants. Reprinted 1985 Edward Arnold, by London.

3. Hutchinson, G. E. 1975. A Treatise on Limnology, Vol. 3, Limnological Botany. New York: John Wiley.

4. C.D.K. (ed). 1974. Water Plants of the World. Dr W Junk Publishers, The Hague. ISBN 90-6193-024-3.

5. Keddy, P.A. 2010. Wetland Ecology: Principles and Conservation (2nd edition). Cambridge University Press, Cambridge, UK. 497 p.
**போட்டோட்ரோபின்கள்** (*Phototropins*) என்பது ஒளியீர்ப்புப் புரதங்கள் (முக்கியமாக பிளாவோபுரதங்கள்) ஆகும். இவை உயர் தாவரங்களில் ஒளியினால் ஏற்படும் பல்வேறு விளைவுகளுக்குக் காரணமாக உள்ளது. இவை சைட்டோகுரோம்கள் மற்றும் பைட்டோகுரோம்கள் ஆகியவற்றுடன் இணைந்த ஒளிச்சூழலில் பல்வேறு விதமான வளர்ச்சி மாற்றங்களை தாவரங்களில் ஏற்படுத்துகிறது. மேலும் இவை இலை துளைகள் திறப்பதிலும் மற்றும் பசுங்கணிகங்களின் நகர்ச்சியிலும் முக்கிய பங்காற்றுகிறது.

போட்டோட்ரோபின்கள் என்பது தாவரங்களில் உள்ள ஒளித்தூண்டல் உணர்வமைப்பின் ஒரு பகுதியாகும். இவை பல்வேறு விதமான புறத்தூண்டல் விளைவுகளை தாவரங்களில் உருவாக்குகிறது. குறிப்பாக தண்டானது ஒளியை நோக்கி வளைவதற்கும் மற்றும் இலைத்துளை திறப்பதற்கும் காரணமாக உள்ளது. மேலும் இவைகள் செல்களில் பசுங்கனிகங்களின் நகர்ச்சிக்குக் காரணமாக உள்ளது கண்டறியப்பட்டிருக்கிறது. அத்துடன் ஊதா நிற ஒளியில் போட்டோட்ராபின்கள் சைட்டோகுரோம் செயல்பாட்டிற்கு முன்னதாக தண்டு நீட்சியை தோற்றுவிக்கிறது. மேலும் இவை செல்களில் ஊதா நிற ஒளியில் மொழியாக்கம் செய்யப்பட்ட குறிப்பு சார் தூதாறனைகள் உருவாக்கத்திலும் பயன்படுகிறது.

மேற்கோள்கள்
-----------

1. ↑  "Chloroplast movement". *Annu Rev Plant Biol* **54**: 455–68. 2003. doi:10.1146/annurev.arplant.54.031902.135023. பப்மெட்:14502999. .
2. ↑  "A plant-specific protein essential for blue-light-induced chloroplast movements". *Plant Physiol.* **139** (1): 101–14. September 2005. doi:10.1104/pp.105.061887. பப்மெட்:16113226.
3. ↑  Folta, Kevin (2001). "Unexpected Roles for Cryptochrome 2 and Phototropin Revealed by High-resolution Analysis of Blue Light-mediated Hypocotyl Growth Inhibition.". *The Plant Journal* **26.5**: 471-78.

ஏனைய உசாத்துணைகள்
-----------------

* "Photoreceptors in plant photomorphogenesis to date. Five phytochromes, two cryptochromes, one phototropin, and one superchrome". *Plant Physiol.* **125** (1): 85–8. January 2001. doi:10.1104/pp.125.1.85. பப்மெட்:11154303.
* "Mechanism of signal transduction of the LOV2-Jα photosensor from Avena sativa". *Nat Commun* **1**: 122. 2010. doi:10.1038/ncomms1121. பப்மெட்:21081920.
* 3.Christie J M. Phototropin blue-light receptors[J]. Annu. Rev. Plant Biol. 2007, 58: 21-45.
**சபாத்து (Sabathu)** இந்திய மாநிலமான இமாச்சலப் பிரதேசத்தில் உள்ள சோலான் மாவட்டத்தில் அமைந்துள்ள ஒரு படைவீரர் குடியிருப்பு நகரமாகும். சுபாத்து என்றும் இந்நகரம் அழைக்கப்படுகிறது. ஆங்கிலோ-நேபாளப் போருடன் வரலாற்றுச் சிறப்புமிக்க தொடர்பைக் கொண்ட இந்நகரம் இப்போது இந்திய இராணுவத்தின் 1ஆவது கூர்க்கா சுழல்துப்பாக்கி படைப்பிரிவினர் மற்றும் 4ஆவது கூர்க்கா சுழல்துப்பாக்கி படைப்பிரிவினர் ஆகியவர்களின் குடியிருப்பு மையமாக உள்ளது.

புவியியல்
---------

சபாத்து நகரம் கடல்மட்டத்திலிருந்து சராசரியாக 1265 மீட்டர் (4150 அடி) உயரத்தில் உள்ளது.

மக்கள்தொகை
----------

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சபாத்துவின் மக்கள் தொகை 8720 ஆக இருந்தது. இம்மக்கள் தொகையில் ஆண்கள் சதவீதம் 47% ஆகவும், பெண்கள் சதவீதம் 53% ஆகவும் இருந்தது. சபாத்துவின் சராசரி கல்வியறிவு விகிதம் 86% ஆகும், இது தேசிய சராசரியான 59.5% என்பதை விட அதிகமாக இருந்தது. ஆண்களின் கல்வியறிவு 91% ஆகவும், பெண்களின் கல்வியறிவு 77% ஆகவும் இருந்தது. சபாத்துவின் மக்கள் தொகையில் 9% பேர் 6 வயதிற்குட்பட்டவர்களாகவும் இருந்தனர். 

பிரித்தானிய இராணுவப் படைகள் குணமடைய சபாத்துவுக்குச் சென்றன. இது 19 ஆம் நூற்றாண்டில் ஒரு பிராந்திய தொழுநோயாளர் காலனியை கொண்டிருந்தது.

மேற்கோள்கள்
-----------

1. ↑  Falling Rain Genomics, Inc - Sabathu
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. பார்க்கப்பட்ட நாள் 2008-11-01.
சப்பாத்திக் கள்ளி
யூஃபோா்பியா
**வறள் நிலத் தாவரங்கள்** (*Xerophytes*) எனப்படுபவை வறண்ட மணற்பாங்கான இடங்களில் வளரும் தாவரங்கள் ஆகும். இவைகளைப் பாலைவனத் தாவரங்கள் என்றும் அழைக்கலாம். அதிக வெப்பநிலை, ஒளிச்செறிவு, காற்றுவீச்சு மற்றும் குறைந்த நீா் ஆகியவைகளை இத்தாவரங்கள் எதிா்கொள்கின்றன.

இத்தாவரங்கள் பாலைவனம் போன்ற குறைவான மழையினால், எங்கு நீா் தட்டுப்பாடு இருக்கிறதோ, அங்கு வாழ்கின்றன. இங்கு காற்று உலா்ந்தும், அதிக வெப்பத்துடனும் இருக்கும். சூாிய ஒளியின் அடா்த்தியும் அதிகமாக இருக்கும். பாலைவனத் தாவரங்களின் முக்கிய தேவை நீரை உறிஞ்சி சேமிப்பதாகும். இவ்வகைத் தாவரங்களுக்கு எடுத்துக்காட்டாக சப்பாத்திக் கள்ளி, சவுக்கு, யூஃபோா்பியா, ஆஸ்பராகஸ், அரளி போன்றவற்றைக் குறிப்பிடலாம். 

வறள் நிலத்தாவரங்கள் இத்தகைய நீர்-தட்டுப்பாட்டுச் சூழ்நிலைகளில் உயிர்வாழ்வதற்கான சிறப்புத் தகவமைப்புகளின் பன்முகத்தன்மையை வெளிப்படுத்துகின்றன. இவை தங்களுடைய சொந்த சேமிப்பிலிருந்து தண்ணீரைப் பயன்படுத்தலாம், குறிப்பாக புதிய திசு வளர்ச்சியின் தளங்களுக்கு தண்ணீரை ஒதுக்கவோ அல்லது வளிமண்டலத்திற்கு குறைந்த நீரை இழக்கவோ தகவமைப்பைப் பெற்றுள்ளன. அதனால் மண்ணில் இருந்து குறைந்த விகிதத்தில் நீரை அனுப்புவதற்கும் ஒளிச்சேர்க்கை மற்றும் வளர்ச்சிக்காகவும் குறைந்த அளவில் நீரைப் பயன்படுத்தும் தகவமைப்புகளைப் பெற்றுள்ளன. வெவ்வேறு தாவர இனங்கள் நீர் விநியோகத்தை நிர்வகிப்பதற்கான வெவ்வேறு குணங்கள் மற்றும் வழிமுறைகளைக் கொண்டுள்ளன, இத்தகவமைப்புகளே அவை உயிர்வாழ உதவுகின்றன.

மேற்கோள்கள்
-----------


1. ↑  "Xeromorphic", The Cambridge Illustrated Glossary of Botanical Terms, Michael Hickey, Clive King, Cambridge University Press, 2001
**குரு பரம்பரை** (சமசுகிருதம்: परम्परा, *paramparā*), (ஆங்கிலம்: (Lineage of Teachers) என்பது இந்து சமய வேத பண்பாட்டின் மரபுப்படி, வேத வேதாந்த சாத்திரத்திங்களில் குறிப்பிட்டுள்ள குருகுலத்தில்  ஒரு குருவிடமிருந்து சாத்திரக் கல்வி பயின்ற மாணவர்கள் பற்றிய பரம்பரையைக் குறிக்கிறது. இந்த குரு பரம்பரை மரபு பௌத்தம், சமணம், மற்றும் சீக்கியம் ஆகிய மதங்களிலும் காணப்படுகிறது.

சமசுகிருதத்தின்படி "குரு பரம்பரை" என்பதன் பொருள் தடையற்ற வாரிசு, தொடர்ச்சி, தியானம் அல்லது மரபு" என்று குறிப்பிடப்படுகிறது. குருகுல மரபில் கல்வி பயின்ற குரு சீட பரம்பரையினர், குருவை தங்கள் குடும்ப உறுப்பினராக ஏற்றுக் கொள்ளும் மரபும் உள்ளது.

சில வெள்ளை தாந்தீரிக குருபரம்பரை மரபுகளில் குரு – சீடர்கள் பரம்பரையில், ஒரு காலகட்டத்தில் செயல்படும் ஒரு குருமட்டுமே இருப்பர்.

இந்து குரு பரம்பரை அமைப்பில் வேத வேதாந்த சாத்திரங்களை குருவானவர், தன் சீடர்களுக்கு வாய் மொழியாக கற்றுத்தருவார். அதை சீடர்கள் மனதில் நன்கு இருத்தி, எப்போதும் அதைப் பற்றியே சிந்தித்து கொண்டே இருந்து, ஐயம் திரிபுறக் கற்று, தனது குருவிற்குப் பின் தனது சீடர்களுக்கு அதே கல்வியை, தன் குரு தனக்கு உபதேசித்தபடி கற்றுத் தரவேண்டும். இவ்வாறாக வேத வேதாந்த சாத்திரங்கள் எவ்வித மாற்றமுமின்றி வாய்மொழி மூலமாக மட்டுமே குருவிடமிருந்து சீடர்களுக்கு, குரு பரம்பரையில் காக்கப்பட்டு வருகிறது.

குருபரம்பரையில் ஆன்மிகம், இசை, நாட்டியம், மருத்துவம், போர்க்கலை, போன்ற கலைகள்கூட கற்றுக் கொடுக்கப்படுகிறது.

குரு பரம்பரையில் குருவின் பட்டங்கள்
-----------------------------------

குரு பரம்பரையில் தனக்கு கல்வி கற்றுக்கொடுத்த குருவை மட்டுமின்றி, குருவின் குருக்களையும் போற்றி வணங்கும் மரபு சீடர்களுக்கு உள்ளது. தகுதிக்கேற்ப குருவை சில அடைமொழிகளுடன் அழைக்கப்படுவது இந்து சமய மரபு. அவைகள் சில கீழ்க்கண்டவாறு:

1. **குரு** - ஒரு சீடனுக்கு தற்போது கல்வி கற்றுத் தரும் குரு.
2. **பரம குரு** - ஒரு குறிப்பிட்ட தத்துவத்தை கொண்ட குரு - சீட மரபை நிலைநாட்டிய குரு. (எ. கா. ஆதி சங்கரர், அத்வைத தத்துவத்தை நிலைநாட்டிய பரம குரு).
3. **பராபர குரு** (Parātpara-Guru) – பல்வேறு தத்துவங்களைக் கொண்ட குரு – சீட மரபுகளை தோன்றுவதற்கு ஆதாரமாக இருந்தவர் மகாகுரு (எ.கா. வேத வியாசர்).
4. **பரமேஷ்டி குரு’’’– மோட்சத்தை வழங்கக்கூடிய மிக மிக உயர்ந்த குரு. (எ. கா. தட்சிணாமூர்த்தி அல்லது சிவன்)**

மேற்கோள்கள்
-----------

1. ↑  {The book-"GURUKULS AT A GLANCE" by S.P.Arya (Founder of ARYA BROTHERS CARE) and WWW.GURUKULSWORLD.COM as well as WWW.ARYABROTHERS.COM)Cheong Cheng, Cheong Cheng Yin; Tung Tsui Kwok Tung Tsui, Wai Chow King Wai Chow, Magdalena Mo Ching Mok (eds.) (2002). *Subject Teaching and Teacher Education in the New Century: Research and Innovation*. Springer. பக். 194. பன்னாட்டுத் தரப்புத்தக எண்:962-949-060-9. .
2. ↑  *A Sanskrit-English Dictionary* by Sir மானியர் வில்லியம்ஸ் (Oxford: Oxford University Press, 1899), ISBN 0-19-864308-X. Page 587, column a.
3. ↑  Srimad Bhagavatam 7.12.1, A.C. Bhaktivedanta Swami Prabhupada, The Bhaktivedanta Book Trust, 1976, ISBN 0-912776-87-0
4. ↑  Padoux, André. "The Tantric Guru" in White, David Gordon (ed. 2000). *Tantra in Practice*, p. 44. Princeton, NJ: Princeton University Press.
5. ↑  12.6.47-60
6. ↑  Mahanirvana Tantra

இதனையும் காண்க
--------------

* குரு
* குருகுலம்
**கரண்ட்** (*Current (1992 film)*) என்பது 1992 ஆம் ஆண்டு வெளிவந்த இந்திய நாடகத் திரைப்படமாகும். இத்திரைப்படத்தின் வழியாக கே. அரிகரன் இந்தித் திரையுலகில் இயக்குநராக அறிமுகமானார். இந்திய தேசிய திரைப்பட மேம்பாட்டுக் கழகத்திற்காக அவர் இப்படத்தை எழுதி இயக்கினார். இப்படத்தில் ஓம் பூரி, தீப்தி நவால் ஆகியோர் முன்னணிப் பாத்திரங்களை ஏற்று நடித்தனர். இந்தப் படம் இந்திய கிராமப்புற விவசாயிகளின் அவலநிலையை பேசுபொருளாகக் கொண்டது. திரைப்படத்தின் கதைக்களம் சாகித்ய அகாதமி பெற்ற தமிழ் எழுத்தாளர் கி. ராஜநாராயணன் எழுதிய சிறுகதையை அடிப்படையாகக் கொண்டது.

கதை
---

இந்தியாவில் அன்றைய அதிகாரவர்க்கம் மற்றும் அரசியலில் ஊழல் நிறைந்த அமைப்புகளைக் கையாள்வதில் சோர்வுற்ற ஒரு விவசாயியின் வாழ்க்கைப் போராட்டத்தை படம் காட்டுகிறது.

நடிகர்கள்
---------

* ஓம் பூரி
* தீப்தி நவால்
* ஸ்ரீராம் லகூ
* சவிதா புரபுனே ராதாவாக
* அச்யுத் போட்டார்
* தீபக் காசிர்

மேற்கோள்கள்
-----------

1. ↑  "Current". இந்திய தேசியத் திரைப்பட வளர்ச்சிக் கழகம். பார்க்கப்பட்ட நாள் 30 May 2015.
2. ↑  "Meet the author" (PDF). *சாகித்திய அகாதமி*. பார்க்கப்பட்ட நாள் 24 May 2021.

வெளி இணைப்புகள்
---------------

* இணையதள திரைப்பட தரவுத்தளத்தில் *Current*
**கீதா** என்பவர் ஓர் தென்னிந்தியத் திரைப்பட நடிகை ஆவார். தெலுங்கைத் தாய்மொழியாகக் கொண்ட கீதா, தமிழ்த் திரைப்படமான பைரவியில் நடித்தார். பின்னர், பல்வேறு தமிழ், தெலுங்கு, மலையாளம் ஆகிய மொழிப் படங்களில் நடித்துள்ளார்.

வாழ்க்கைக் குறிப்பு
-------------------

பள்ளிக் கல்வியை பெங்களூரு பின்னீட் கல்லூரியில் கற்றார்.  சென்னையிலும் சில காலம் கல்வி கற்றார். 1997 ல் ஒரு சார்ட்டெர்ட் அக்கௌண்டன்டான வாசனை திருமணம் செய்துகொண்டார். தற்போது நியூயோர்க்கில் வசிக்கிறார்.

திரை வாழ்க்கை
-------------

1978 ஆம் ஆண்டில் கீதா திரைத்துறையில் நுழைந்தார். பைரவி என்னும் முதல் தமிழ்த் திரைப்படத்தில் நடித்தார். இதில் ரஜினியின் சகோதரியாக நடித்தார். பின்னர்,  **நினைத்தாலே இனிக்கும்** படத்தில் ரஜினிகாந்த் உடன் நடித்துள்ளார். இப்படத்தில் இடம் பெற்றுள்ள பிரபலமான **நம்ம ஊரு சிங்காரி**  என்ற பாடலிலும் நடித்துள்ளார்.

நிறைய மலையாளத் திரைப்படங்களிலும் நடித்துள்ளார். பஞ்சாக்னி என்னும் திரைப்படம் தொடங்கி 200 திரைப்படங்களில் நடித்துள்ளார். 1997 ல் கீதா திருமணத்தின் காரணமாக, பல காலம் நடிக்கவில்லை. பின்னர், சந்தோஷ்‌ சுப்ரமணியம் என்னும் தமிழ்த் திரைப்படத்தில் நடித்தார்.

திரைப்படங்கள்
-------------

### மலையாளத் திரைப்படங்கள்

* பஞ்சாக்னி
* வாத்சல்யம்
* சுகமோ தேவி
* ஒரு வடக்கன் வீரகாத
* ஆதாரம்
* ஆவனாழி

இணைப்புகள்
----------

* இணையத் திரைப்பட தரவுத்தளத்தில் கீதா (நடிகை)
* கீதாவின் வாழ்க்கை வரலாறு பரணிடப்பட்டது 2011-09-29 at the வந்தவழி இயந்திரம்

மேற்கோள்கள்
-----------

1. ↑  "Geetha is to play Vijay's mother". *IndiaGlitz*. 18 May 2005. Archived from the original on 6 June 2008. பார்க்கப்பட்ட நாள் 5 May 2010.
2. ↑  M. Athira (26 November 2015). "Playing women of substance". *தி இந்து*. .
3. ↑  Kumar, P. K. Ajith (3 October 2013). "Evergreen Acts". *The Hindu* இம் மூலத்தில் இருந்து 21 May 2014 அன்று. பரணிடப்பட்டது.. .
4. ↑
**காப்புக்காடு**  *(Kappukadu)* என்பது தென்மிழ்நாட்டில் கன்னியாகுமரி மாவட்டத்திலுள்ள பண்டைய ஊராகும். இவ்வூரில் பழந்தமிழ்ப் புலவர் தொல்காப்பியர் பிறந்ததாக நம்புவதால் இது காப்பியங்காடு எனவும் வழங்கப்படுகிறது. இங்குத் தொல்காப்பியருக்கு சிலை நிறுவப்பட்டுள்ளது.

காப்புக்காடு 1 ச.கிமீ பரப்பளவு கொண்டதாகும். புனித அந்தோணி உயர்நிலைப் பள்ளி ஊரின் நடுவில் அமைந்துள்ளது. இந்த ஊரில் 5000 அளவுக்கும் மேற்பட்ட குடும்பங்கள் வாழ்கின்றன.

இந்த ஊர் நாகர்கோயில்-திருவனந்தபுரம் தேசிய நெடுஞ்சாலை 47-இல் 2 கிமீ தொலைவில் அமைந்துள்ளது. மேலும் இந்த ஊர் கன்னியாகுமரியையும் கொச்சியையும் இணைக்கும் கிழக்குக் கடற்கரைச் சாலை தொடர்ச்சியில் இருந்து 3 கிமீ தொலைவில் உள்ளது. இந்த ஊரின் இருபுறப் போக்குவரத்துக்கும் முன்மொழியப்பட்டுள்ள திருவனந்தபுரம்-கன்னியாகுமரி விரைவு நெடுஞ்சாலைக்கும் முதன்மையானதாகும்.

ஊரில் நெல்வயல்களும் தென்னைமரங்களும் சூழ்ந்துள்ளன. ஊரின் ஒருபக்கம் சிறுமலைகளும் தண்பொருநை ஆறும் மறுபக்கம் பாறைகளும் உள்ளன. மிக அருகில் 1 கிமீ தொலைவில் குழித்துறை தொடருந்து நிலையமும் 2 கிமீ தொலைவில் மார்த்தாண்டம் நகரியமும் உள்ளன. இங்குள்ள மக்கள் தமிழும் மலையாளமும் கலந்து ஈழப்பாணித் தமிழில் பேசுகின்றனர். முன்பு இது கேரளாவில் இருந்தது. விடுதலைக்குப் பின் தமிழ்நாட்டோடு சேர்ந்தது.

பள்ளிகள்
--------

* புனித அந்தோணி உயர்நிலைப் பள்ளி
* ஆர்த்தெசியா பதின்மப் பள்ளிவிக்னேசுவரா பதின்மப் பள்ளி
* அரசு நடுநிலைப்பள்ளி

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. பார்க்கப்பட்ட நாள் நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. பார்க்கப்பட்ட நாள் நவம்பர் 3, 2015.
3. ↑
**சுரேஷ் ரவி**, (Suresh Ravi) என்பவர் இந்தியத் தொலைக்காட்சிகளில் நிகழ்ச்சிகளை வழங்கி பின்னர் திரைப்பட நடிகரானவர். இவர் முக்கியமாக தமிழ் படங்களில் தோன்றி வருகிறார். *சன் மியூசிக்* தொலைக்காட்சியில் ஒரு தொகுப்பாளராக பல்வேறு நிகழ்ச்சிகளுடன் தொடர்பு கொண்டிருந்தார். இவர் 2016இல் வெளிவந்த மோ என்ற தமிழ்ப் படம் மூலம் அறிமுகமானார்.

தொழில்
------

சுரேஷ் ரவி சென்னையில் பிறந்து வளர்ந்தவர். ஜெயா பொறியியல் கல்லூரியில் தனது கணினி அறிவியல் பட்டத்தைப் பெற்ற இவர், இன்ஃபோசிஸில் திட்ட மேலாளராக பணியாற்றுவதற்கு முன்பு சன் மியூசிக் தொலைக்காட்சியில் தொலைக்காட்சித் தொகுப்பாளாராக பணியிலிருந்தார். பின்னர் இவர் இன்போசிஸில் தனது வேலையை விட்டுவிட்டு சுமார் ஆறு மாத காலத்திற்குப் பிறகு மீண்டும் சன் மியூசிக் நிறுவனத்தில் சேர்ந்தார். புவன் நுல்லான் எழுதி இயக்கி 2016 ஆம் ஆண்டில் வெளிவந்த தமிழ் திகில் திரைப்படமான மோ என்ற திரைப்படத்தின் மூலம் அறிமுகமானார். ஐஸ்வர்யா ராஜேஷ், ரமேஷ் திலக், தர்புகா சிவா ஆகியோரும் இதில் முக்கிய கதைப்பாத்திரங்களில் நடித்திருந்தனர். முனீஷ்காந்த் ராம்தாஸ், பூஜா தேவரியா, செல்வா, மற்றும் மைம் கோபி ஆகியோர் துணை வேடங்களில் நடித்திருந்தனர்.

மேற்கோள்கள்
-----------

1. ↑  "Suresh Ravi: Movies, Photos, Videos, News, Biography & Birthday | eTimes". *timesofindia.indiatimes.com*. பார்க்கப்பட்ட நாள் 2020-12-15.
2. ↑  "VJ Suresh Ravi's next titled Kavalthurai Ungal Nanban". *The New Indian Express*. பார்க்கப்பட்ட நாள் 2020-12-15.